**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL darbo sutarties su VLADIMIRU GENUČIU nutraukimo“** **PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – Savivaldybės tarybos sprendimo projektu siekiama nutraukti darbo sutartį su Vladimiru Genučiu, Klaipėdos „Vyturio“ progimnazijos direktoriumi, 2019 m. birželio 3 d., darbo sutartį nutraukiant šalių susitarimu.

Šio savivaldybės tarybos sprendimo projekto tikslas – įgyvendinti išimtinę Savivaldybės tarybos kompetenciją dėl švietimo įstaigų vadovų atleidimo iš pareigų Darbo kodekso ir kitų teisės aktų nustatyta tvarka.

**2. Projekto rengimo priežastys ir kuo remiantis parengtas sprendimo projektas.**

Projektas parengtas atsižvelgiant į Klaipėdos „Vyturio“ progimnazijos direktoriaus Vladimiro Genučio 2019-04-09 prašymą Nr. P24-17 „Dėl darbo sutarties nutraukimo“, kuriame prašoma nutraukti darbo santykius vadovaujantis Lietuvos Respublikos darbo kodekso 54 straipsniu (darbo sutarties nutraukimas šalių susitarimu).

Vladimiras Genutis Klaipėdos „Vyturio“ progimnazijos direktoriaus pareigas eina nuo 1987m. gegužės 18 d. Skelbiant konkursą dėl Klaipėdos „Vyturio“ progimnazijos direktoriaus pareigų, Vladimiras Genutis į šias pareigas nepretendavo.

**3. Kokių rezultatų laukiama.**

Priėmus Savivaldybės tarybos sprendimą, bus įgyvendinta Darbo kodekse numatyta teisė darbo sutartį su darbuotoju nutraukti šalių susitarimu.

**4. Sprendimo projekto rengimo metu gauti specialistų vertinimai.** Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nutraukus darbo sutartį su biudžetinės įstaigos vadovu, atsiskaitoma teisės aktuose reglamentuota tvarka.

**6. Lėšų poreikis sprendimo įgyvendinimui.**

Nutraukus darbo sutartį, Vladimirui Genučiui, Klaipėdos „Vyturio“ progimnazijos direktoriui, bus išmokėta jo penkių vidutinių darbo užmokesčių dydžio kompensacija – 12426,10 Eur ir piniginė kompensacija už nepanaudotas kasmetines atostogas (31,75 darbo dienos) – 3775,39 Eur. Lėšos yra skiriamos iš biudžetinės įstaigos darbo užmokesčiui skirtų asignavimų.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – bus įgyvendinta Darbo kodekse numatyta teisė darbo sutartį su darbuotoju nutraukti šalių susitarimu.

Neigiamų pasekmių nenumatoma.

**PRIDEDAMA:**

1. Klaipėdos „Vyturio“ progimnazijos direktoriaus Vladimiro Genučio 2019-04-09 prašymo Nr. P24-17 „Dėl darbo sutarties nutraukimo“ kopija (1 lapas).

2. Teisės aktų išrašas (1 lapas).

Personalo skyriaus vedėja Inga Gelžinytė-Litinskienė